སྐུ་ཞབས་དོན་གྲུབ་རྒྱལ་གྱིས་དེ་སྔོན་ཞིབ་འཇུག་བྱེད་མཁན་མ་བྱུང་བའི་ལུས་ཡོད་པའི་བོད་ཀྱི་བཙན་པོ་དུས་སྐབས་གྱི་ཕོ་ཉའི་འགྲོ་འོང་ས་ཚུགས་དང༌།ཐང་ཡིག་གསར་རྙིང་ནང་བོད་ཀྱི་ལོ་རྒྱུས་ལ་ཞིབ་འཇུག་བྱས་ནས་རྒྱ་ཡིག་ནས་བོད་ཡིག་ཏུ་བསྒྱུར་བ་མ་ཟད།ས་མིང་དང་མི་མིང༌།གོ་གནས་ཀྱི་མིང་སོགས་རྒྱ་བོད་ཤན་སྦྱར་གྱི་ཚིག་འགྲེལ་གནད་བསྡུས་བཀོད་པར་བརྟེན་ནས༌།བོད་རིག་པའི་ཞིབ་འཇུག་ཐད་ལ་མཁོ་བའི་གལ་ཆེའི་དཔྱད་གཞི་མཁོ་འདོན་བྱུང་ཡོད་པ་བཅས་གཟེངས་སུ་ཐོན་པའི་མཛད་རྗེས་བཞག་ཡོད་པ་རེད།ཞེས་སྐུ་ཞབས་དོན་གྲུབ་རྒྱལ་ལགས་ལ་ཚད་མཐོ་བའི་གདེང་འཇོག་བྱས་ཡོད།སྐུ་ཞབས་དོན་གྲུབ་རྒྱལ་གྱིས་དཔྱད་རྩོམ་མང་པོ་ཞིག་བྲིས་པ་དེ་དག་བོད་རིག་པ་ཞིབ་འཇུག་བྱེད་མཁན་མང་པོ་ཞིག་ལ་དགོསམཁོ་ཆེ་བ་དང༌།དཔྱད་གཞིའི་ཡིག་ཆ་གལ་ཆེན་ཡིན་པ་ཕྱི་ནང་མཁས་པ་མང་པོས་ངོས་འཛིན་བྱེད་ཀྱི་ཡོད་པ་རེད